Na osnovu člana 24 stav 5 Zakona o državnoj upravi ("Službeni list CG", br. 78/18, 70/21 i 52/22) i člana 33a Poslovnika Vlade Crne Gore ("Službeni list CG", br. 3/12, 31/15, 48/17, 62/18 i 121/23), Ministarstvo pravde donijelo je

**UPUTSTVO**

**O SPROVOĐENJU PRELIMINARNE KONTROLE NA RIZIKE OD KORUPCIJE**

**Član 1**

 Preliminarna kontrola na rizike od korupcije (u daljem tekstu: CPL) u postupku pripreme zakona i drugih propisa (u daljem tekstu: propisi) sprovodi se u skladu sa ovim uputstvom.

**Član 2**

 O sprovedenoj CPL sačinjava se Izvještaj na CPL obrascu koji je sastavni dio ovog uputstva.

**Član 3**

 CPL obrazac potpisuje starješina organa koji je predlagač propisa.

**Član 4**

U postupku davanja mišljenja o stavu predlagača da nije potrebno vršiti CPL odnosno da li je CPL koju je sproveo predlagač adekvatna, u skladu sa Poslovnikom Vlade Crne Gore, organ državne uprave nadležan za poslove pravosuđa može zatražiti mišljenje Agencije za sprečavanje korupcije radi otklanjanja mogućih rizika za nastanak korupcije u izradi propisa.

**Član 5**

 Ovo uputstvo stupa na snagu osmog dana od dana objavljivanja u "Službenom listu Crne Gore".

**Broj: 01-040/24-7679**

**Podgorica, ­­­­­­­­­­­­­­­­­­30. jula 2024. godine**

 **Ministar,**

 **mr Bojan Božović**